আন্তঃৰাষ্ট্ৰীয় সংবাদ মাধ্যমত অসমীয়া জাতিক অপমান কৰি বক্তব্য দিয়া পতঞ্জলি গ্ৰুপক তীব্ৰ ভাষাৰে গৰিহণা দিছে ধুবুৰীৰ সাংসদ বদৰুদ্দিন আজমলে। তেওঁ লগতে পতঞ্জলি গ্ৰুপক অসমবাসীৰ ওচৰত ৰাজহুৱাভাৱে ক্ষমা খোজাৰ দাবী তোলে।
তাৎপৰ্য্যপূৰ্ণভাৱে, পতঞ্জলিৰ মেনেজাৰজনৰ এই মন্তব্যৰ পাছতে সৰ্বত্ৰে ব্যাপক প্ৰতিক্ৰিয়া চলি থকাৰ সময়তে নৰ্থ ইষ্ট নাওলৈ প্ৰেৰণ কৰা এক প্ৰেছ বিজ্ঞপ্তিযোগে আজমলে কয় যে বিজেপি নেতৃত্বাধীন যিখন মিত্ৰজোঁট চৰকাৰে অসমৰ থলুৱা লোকক বঞ্চিত কৰি বিঘাই-বিঘাই মাটি পতঞ্জলি গ্ৰুপক দিছে, সেই গ্ৰুপে আন্তঃৰাষ্ট্ৰীয় সংবাদ মাধ্যমত অসমীয়া জাতিটোৰ বিৰুদ্ধে বক্তব্য প্ৰদান কৰিছে।
উল্লেখ্য যে, পতঞ্জলি উদ্যোগৰ পৰিচালকগৰাকীয়ে অসম আৰু অসমীয়াৰ স্বাভিমানত আঘাত হনা মন্তব্য কৰাৰ বিৰুদ্ধে তেজপুৰত বিভিন্ন জাতীয়তাবাদী দল-সংগঠনৰ লগতে সকলো ৰাইজ জাঙুৰ খাই উঠিছিল আৰু সদৌ অসম জাতীয়তাবাদী যুৱ সন্মিলনে পতঞ্জলিৰ অতিথিশালাৰ সন্মুখত ধৰ্ণা কাৰ্য্যসূচী ৰূপায়ণ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
